Petru Movilă a renunțat la funcția de City Manager al Primăriei Iași.
Fostul deputat și-a motivat gestul prin decizia de a candida pentru președinția Consiliului Județean Iași din partea alianței politice Dreapta Unită.
Petru Movilă: Am luat decizia de a înceta activitatea de city manager a municipiului Iași, o activitate onorabilă care a fost în sprijinul și în slujba ieșenilor, o activitate în baza căruia am realizat foarte multe proiecte pentru municipiul Iași și în echipă, sigur cu primarul Mihai Chirica și Consiliul Local. Urmează ca în perioada următoare să-mi dedic activitatea pentru a candida la președinția Consiliului Județean din partea Alianței politice Dreapta Unită și nu ar fi fost corect să funcționez în continuare în primăria municipiului Iași făcând parte dintr-o altă alianță politică.
(Radio Iași/Constantin Mihai/ FOTO radioiasi.ro)